Skýrsla um framgang norræns verkefnis um öryggi fiskafurða Árið 2004 var ákveðið að setja á fót upplýsinga - og tengslanet varðandi öryggi sjávarafurða á Norðurlöndum og var markmiðið að auka samræmi í norrænum gögnum um efnainnihald í sjávarfangi . Verkefnið er styrkt af Norrænu ráðherranefndinni ( NSK og NEF ) og Rf , sem jafnframt leiðir verkefnið . Í vikunni kom út framvinduskýrsla í verkefninu . Skýrslan greinir frá niðurstöðum seinni vinnufundar í verkefninu , sem haldinn var í Kaupmannahöfn 21 apríl 2006 , en íverkefninu hefur verið þróuð sameignleg norræn vefsíða ( www.seafoodnet.info ) þar sem safnað er saman ýmsum krækjum sem innihalda upplýsingar um efnainnihald sjávarafurða , bæði óæskileg efni og næringarefni . Ísland hefur séð um að þróa vefsíðuna og sér um að viðhalda henni , en hvert land ber ábyrgð á sínum upplýsingum og á uppfærslu þeirra . Lesa skýrslu Helstu umræðuefnin á fundinum í Kaupmannahöfn voru : Hvernig heimsasíðan hafði verið kynnt í hverju landi fyrir sig og hver viðbrögðin hafa verið . Hvernig mætti betrumbæta heimasíðuna t.d gera hana einfaldari og skýrari . Hvernig væri best að kynna heimasíðuna út á við . Hvernig hægt er að halda heimasíðunni lifandi eftir að verkefninu lýkur . Skilgreina hvar þekkingu vantar á rannsóknarniðurstöðum . Þátttakendur í verkefninu eru sérfræðingar frá Noregi , Finnlandi , Danmörku , Svíþjóð , Færeyjum og Íslandi .